**Οι διμερείς συμφωνίες δεν επιλύουν τις διαφορές στην Ανατολική Μεσόγειο**

Το ΜέΡΑ25 είχε υπογραμμίσει από την πρώτη στιγμή την ανάγκη να καλέσει η ελληνική Κυβέρνηση Περιφερειακή Διάσκεψη όλων των χωρών που βρέχονται από την Ανατολική Μεσόγειο με στόχο την πολυμερή διευθέτηση για ΑΟΖ και υφαλοκρηπίδες, χωρίς επιδιατησίες τρίτων χωρών/συμφερόντων και χωρίς φυσικά την “προοπτική” των καταστροφικών εξορυκτικών διαδικασιών.

Αυτό άλλωστε είχε τονίσει και ο Γραμματέας του ΜέΡΑ25 Γιάνης Βαρουφάκης στην [συνάντηση του με τον Πρωθυπουργό](https://mera25.gr/synantisi-tou-prothypourgou-me-ton-grammatea-tou-mera25/) πριν από δυο εβδομάδες. Αντ’ αυτού η Κυβέρνηση προβαίνει σε διμερείς συμφωνίες οι οποίες δεν επιλύουν τις διαφορές στην Ανατολική Μεσόγειο αλλά εντείνουν ακόμα περισσότερο τις εντάσεις.

Εμείς επαναφέρουμε την πρόταση μας για Περιφερειακή Διάσκεψη όλων των χωρών της Ανατολικής Μεσογείου καθώς συνιστά την μόνη προοπτική για ειρηνική επίλυση.

Δήλωση Εκπροσώπου Τύπου ΜέΡΑ25 Μιχάλη Κριθαρίδη